sagorsarker/bangla-wikipedia huggingface dataset:
বিল ব্রাউন

উইলিয়াম আলফ্রেড বিল ব্রাউন, (; জন্ম: ৩১ জুলাই, ১৯১২ - মৃত্যু: ১৬ মার্চ, ২০০৮) কুইন্সল্যান্ডের টুওম্বা এলাকায় জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেট তারকা ছিলেন। ১৯৩৪ থেকে ১৯৪৮ সালের মধ্যে অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন। এছাড়াও, একটি টেস্টে দলের অধিনায়ক ছিলেন।
দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করেছেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করেছেন বিল ব্রাউন।
নিউ সাউথ ওয়েলসে জন্মগ্রহণকারী ব্রাউনকে শুরুতেই কাজ ও ক্রিকেট জীবনে লড়াই করতে হয়েছে। ১৯৩২-৩৩ মৌসুমে প্রথম-শ্রেণীর ক্রিকেটে নিউ সাউথ ওয়েলসের পক্ষে অভিষেক ঘটে। এরপর ১৯৩৪ সালে ইংল্যান্ড সফরে অস্ট্রেলিয়া দলের টেস্ট সদস্য মনোনীত হন। এ সফর শেষে দলের দীর্ঘদিনের উদ্বোধনী জুটি বিল পন্সফোর্ড ও বিল উডফুল অবসর নেন। ফলে ব্রাউনকে নিজ রাজ্য দলের উদ্বোধনী ব্যাটসম্যান জ্যাক ফিঙ্গলটনের সাথে ব্যাটিং উদ্বোধনে নামতে হয়েছে। কিন্তু দূর্বল ক্রীড়াশৈলী প্রদর্শন করা স্বত্ত্বেও ১৯৩৮ সালে ইংল্যান্ড সফরের সদস্য হিসেবে ক্রিকেট অস্ট্রেলিয়া কর্তৃপক্ষ তাকে অন্তর্ভুক্ত করায় বিতর্কের মুখোমুখি হতে হয়েছে। কিন্তু ঐ সফরে তিনি ১,৮৫৪ রান তোলেন। তন্মধ্যে, দ্বিতীয় টেস্টে অপরাজিত ২০৬* করে অস্ট্রেলিয়াকে পরাজয় থেকে রক্ষা করেন।
১৯৩০-এর দশকে জ্যাক ফিঙ্গলটনের সাথে জুটি গড়ে অধিক সফলতা পেয়েছেন। এ জুটিকে অস্ট্রেলিয়ার টেস্ট ক্রিকেটের ইতিহাসে অন্যতম সফলতম জুটি হিসেবে চিহ্নিত করা হয়।
নভেম্বর, ১৯৪৭ সালে প্রথমবারের মতো মানকাড়ীয় রান আউটের শিকার হন তিনি। এছাড়াও, ডন ব্র্যাডম্যানের 'অপরাজেয় দলের' সদস্য হন তিনি। এ দলটি ১৯৪৮ সালে ইংল্যান্ড সফরে কোন খেলায় পরাজিত হয়নি।
দ্বিতীয় বিশ্বযুদ্ধের কারণে খেলা থেকে বিরত থাকার পর পুনরায় খেলতে নামেন। ১৯৪৬ সালে প্রথম ও একমাত্র কুইন্সল্যান্ডীয় হিসেবে অস্ট্রেলিয়া দলকে একটিমাত্র টেস্টে অধিনায়কত্ব করার সুযোগ পান। ২৯ মার্চ, ১৯৪৬ তারিখে ওয়েলিংটনে স্বাগতিক নিউজিল্যান্ডের বিপক্ষে অনুষ্ঠিত ঐ টেস্টে তার দল জয় পেয়েছিল।
খেলোয়াড়ী জীবন থেকে অবসর নেয়ার পর সংক্ষিপ্তকালের জন্য টেস্ট দল নির্বাচকের দায়িত্ব পালন করেন। এছাড়াও গাড়ি বিক্রয় ও পরবর্তীকালে ক্রীড়াসামগ্রী বিক্রয়কর্মের সাথে নিজেকে সংশ্লিষ্ট রাখেন। ২০০৯ সালে তার দেহাবসান ঘটে। এ সময়ে তিনি অস্ট্রেলিয়ার বয়োজ্যেষ্ঠ টেস্ট ক্রিকেটার ছিলেন।
১৯৩৮ সালে দূর্দান্ত ক্রীড়াশৈলী প্রদর্শন করায় উইজডেন কর্তৃপক্ষ তাকে বর্ষসেরা ক্রিকেটার ঘোষণা করে।
ফোর্বেস কাল্পনিক ১৫

ফোর্বেস কাল্পনিক ১৫ (ইংরেজি: Forbes Fictional 15) হচ্ছে ফোবের্স ম্যাগাজিন প্রকাশিত ১৫ জন ধনী কাল্পনিক চরিত্রের তালিকা। এই তালিকা অনুসারে ফিকশন বা কল্পনার জগতে ধনী ১৫ জন ব্যক্তি বা চরিত্রের নাম প্রকাশ করা হয়। সিনেমা, কার্টুন, বই, টেলিভিশন, ভিডিও গেমস ও কমিকসের বিভিন্ন চরিত্রের মধ্য থেকে ১৫ জন ধনীর তালিকা প্রকাশ করে ফোর্বেস।
২০০৩, ২০০৪, ২০০৯ ও ২০১৪ সালে এই তালিকা প্রকাশিত হয়নি।
কে-ইলেকট্রিক ফুটবল ক্লাব

করাচি ইলেকট্রিক ফুটবল ক্লাব পাকিস্তানের একটি অন্যতম ফুটবল ক্লাব; যা কে-ইলেকট্রিক এফ.সি. বা কে.ই. নামে সর্বাধিক পরিচিত। পাকিস্তান প্রিমিয়ার লিগে খেলার জন্য পাকিস্তানের সিন্ধু প্রদেশের রাজধানী করাচিতে দলটির অবস্থান ছিল। পিপলস ফুটবল স্টেডিয়ামকে হোমগ্রাউন্ড হিসাবে ব্যবহার করেছিলেন। এটি বর্তমানে পাবলিক লিমিটেড কোম্পানিতে পরিণত হয়েছিল। তাদের ক্রেস্ট এবং কিটে প্রতিফলিত ক্লাবের রঙগুলি পিছনে এবং হলুদ ছিল।
১৯৭৪ সালে প্রতিষ্ঠিত, কে-ইলেক্ট্রিক ২০০৫ সালে পাকিস্তান ফুটবল ফেডারেশন লিগ থেকে পদোন্নতি জিতেছিল যখন তারা পাকিস্তান রেলওয়েতে রানার্স-আপ হয়েছিল। ক্লাবটি ২০১৪–১৫ মৌসুমে তাদের প্রথম লিগ শিরোপা জিতেছিল, আগের দুটি মৌসুমে রানার্স-আপ হয়ে শেষ হয়েছে। তারা পাকিস্তান থেকে প্রথম ক্লাব হিসেবে এএফসি কাপে খেলার যোগ্যতা অর্জন করেছিলেন।
আগস্ট ২০১৫ সালে, কে-ইলেক্ট্রিক এফসি ভুটান এবং মঙ্গোলিয়ার চ্যাম্পিয়নদের পরাস্ত করে এএফসি কাপ প্লে-অফে অগ্রসর হওয়া প্রথম পাকিস্তান ফুটবল ক্লাব হয়ে পাকিস্তান ফুটবলের ইতিহাস তৈরি করে। তারা ড্রুক ইউনাইটেডের সাথে ৩–৩ ড্র করে আগে খোরোমখোনকে ১–০ হারায়। যাইহোক, প্লে-অফে, তারা বাহরাইনের আল-হিদের কাছে ২–০ গোলে হেরে যায়।
একই বছর অক্টোবরে, কে-ইলেক্ট্রিক এফসি বাংলাদেশে শেখ কামাল আন্তর্জাতিক ক্লাব কাপে অংশগ্রহণ নিয়েছিলেন। তাদের স্ট্রাইকার মুহাম্মদ রসুল ৩টি ম্যাচে ৪টি গোল করেছেন।
কে-ইলেক্ট্রিক বিভিন্ন যুব উদ্যোগ যেমন কে-ইলেক্ট্রিক লিয়ারি অনূর্ধ্ব-১৬ ফুটবল লিগের আয়োজন করেছিলেন।
২০২০ সালে, কে-ইলেক্ট্রিক ফুটবল দলকে বিলুপ্ত করে দিয়েছেন।
রাওয়ালপিন্ডি-ভিত্তিক খান রিসার্চ ল্যাবরেটরিজের সাথে ক্লাবটির দীর্ঘদিনের দ্বন্দ্ব ছিল। প্রতিদ্বন্দ্বিতা শুরু হয় যখন কে-ইলেক্ট্রিক এবং খান রিসার্চ ল্যাবরেটরিজ ২০১১ এবং ২০১২ সালে পাকিস্তান জাতীয় চ্যালেঞ্জ কাপের ফাইনালে মুখোমুখি হয়েছিল, যেখানে খান রিসার্চ ল্যাবরেটরিজ খেলার সাথে পেনাল্টিতে উভয় ফাইনালে অতিরিক্ত সময়ের পর যথাক্রমে ০–০ ড্র ১–০ এবং ৩–১ জিতেছিল। কে-ইলেক্ট্রিকই ২০১৪–১৫ মৌসুমে লিগ জিতলে ঘরোয়া চ্যাম্পিয়ন হিসেবে খান রিসার্চ ল্যাবরেটরিজের রাজত্বের অবসান ঘটিয়েছিল।
৩২তম জাতীয় চলচ্চিত্র পুরস্কার (বাংলাদেশ)

৩২তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩২তম আয়োজন; যা ২৩ অক্টোবর ২০০৮ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
বিজয়ীরা হলেন:
ঘূর্ণিঝড় প্যাট্রিসিয়া

হারিকেন প্যাট্রিসিয়া হল পশ্চিম গোলার্ধের একটি সক্রিয় শক্তিশালী ঘূর্ণিঝড় যা পশ্চিম মেক্সিকোর উপকূলের দিকে আঘাত হানতে পারে বলে ধারণা করা হচ্ছে। বিশ্ব আবহাওয়া সংস্থা এটিকে সাম্প্রতিককালে পশ্চিম গোলার্ধে ক্রান্তীয় ঘূর্ণিঝরগুলোর মধ্যে সবচেয়ে তীব্রতম বলে পরিমাপ করেছে। তাহুয়ানতিপেক উপসাগরে ২০১৫-এর অক্টোবরের মাঝামাঝিতে এটি সৃষ্টি হয়েছিল এবং প্রাথমিকভাবে এটিকে ক্রান্তীয় ঝড়োপ্রবাহ বলে উল্লেখ করা হয়েছিল। পরবর্তিতে এটি ক্রান্তীয় ঝড়োপ্রবাহের মাত্রা অতিক্রম করে ও প্যাট্রিসিয়া নামে নামকরণ করা হয়।
২২শে অক্টোবর এটি ক্রমশ প্রলয়ংকারী ঝড়ে পরিণত হয় এবং আবহাওয়াবিদরা এটিকে ৫ মাত্রার ঘূর্ণিঝড় হিসেবে অবহিত করেন। স্যাটেলাইট যুগে (১৯৬০-এর দশক থেকে বর্তমান) ঘূর্ণিঝড়ের মাত্রা দ্রুত বৃদ্ধির এই হার আগে কখনও রেকর্ড করা হয়নি। শুধুমাত্র ১৯৯৭ সালে ঘূর্ণিঝর লিন্ডার মাত্রা অনেকটা এরকম হারে বৃদ্ধি পেয়েছিল। প্যাট্রিসিয়ার পূর্বমহুর্তে মধ্য আমারেকিায় ব্যাপক বৃষ্টিপাত ও বন্যা পরিস্থিতির সৃষ্টি হয়। হাজার হাজার মানুষ সরাসরি এই ঝড়ের কবলে আক্রান্ত হয়, এরমধ্যে উল্লেখযোগ্য হল গুয়াতেমালা। এই পরিস্থিতিতে কমপক্ষে ৬ জনের হতাহতের খবর পাওয়া যায় তারমধ্যে ৪জন এল সালভাদরে, একজন গুয়াতেমালায় ও একজন নিকারাগুয়ায়।
পরবর্তিতে ২৩শে অক্টোবর প্যাট্রিসিয়া ওই অঞ্চলে ৫ মাত্রার দ্বিতীয় ঘূর্ণিঝর হিসেবে রেকর্ড করা হয়। ১৯৫৯ সালের মেক্সিকো ঘূর্ণিঝরটি ছিল প্রথম ৫ মাত্রার ঘূর্ণিঝর। ৫ মাত্রার ঘূর্ণিঝর হিসেবে ২০০৭-এর ডিনের পর এটি মেক্সিকো উপকূলে আঘাত হানতে পারে বলে ধারণা করা হচ্ছে।
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার বাংলাদেশের চলচ্চিত্রের জন্য সর্বাপেক্ষা সম্মানীয় পুরস্কার, যা জাতীয় চলচ্চিত্র পুরস্কারের অংশ হিসাবে শ্রেষ্ঠ চলচ্চিত্রসমূহকে ১৯৭৬ সাল থেকে দেওয়া হচ্ছে।
প্রথমবারের মত নারায়ণ ঘোষ মিতা পরিচালিত "লাঠিয়াল" চলচ্চিত্রটি এ পুরস্কার পাওয়ার গৌরব অর্জন করে। ২০১৪ সালের জন্য শ্রেষ্ঠ চলচ্চিত্রের জন্য ঘোষিত হয় "বৃহন্নলা", কিন্তু গল্প চুরির অভিযোগে পুরস্কার কমিটি তা বাতিল করে এবং পরবর্তীতে "নেকাব্বরের মহাপ্রয়াণ" চলচ্চিত্রটিকে শ্রেষ্ঠ চলচ্চিত্রের পুরস্কার প্রদান করা হয়। এ পর্যন্ত সর্বাধিক ৭ বার জাতীয় চলচ্চিত্র পুরস্কারের শ্রেষ্ঠ চলচ্চিত্র বিভাগে পুরস্কার পায় ইমপ্রেস টেলিফিল্ম প্রযোজিত চলচ্চিত্র।
খ্রিস্টধর্মের ইতিহাস

খ্রিস্টধর্মের ইতিহাস হল ১ম শতাব্দী থেকে বর্তমান কাল পর্যন্ত খ্রিস্টীয় ধর্ম, খ্রিস্টীয় বিশ্ব ও বিভিন্ন সম্প্রদায়ে বিভক্ত চার্চের বিবরণ।
খ্রিস্টীয় ১ম শতাব্দীর মধ্যভাগে লেভ্যান্টে (পূর্ব-ভূমধ্যসাগরীয় অঞ্চল) খ্রিস্টধর্মের উত্থান ঘটে। জেরুসালেম থেকে সমগ্র নিকট প্রাচ্যে খ্রিস্টধর্ম প্রসারলাভ করেছিল। আরাম, আসিরিয়া, মেসোপটেমিয়া, ফিনিশিয়া, এশিয়া মাইনর, জর্ডান ও মিশর ছিল খ্রিস্টধর্মের প্রথম যুগের প্রধান কেন্দ্রসমূহ। খ্রিস্টীয় ৪র্থ শতাব্দী থেকে খ্রিস্টধর্ম রাজধর্মের স্বীকৃতি পেতে শুরু করে। ৩০১ সালে আর্মেনিয়ায়, ৩১৯ সালে জর্জিয়ায়, ৩২৫ সালে আকসুমাইট সাম্রাজ্যে এবং ৩৮০ সালে রোমান সাম্রাজ্যে খ্রিস্টধর্ম রাজধর্মের স্বীকৃতি পায়। ৪৫১ সালে কাউন্সিল অফ ক্যালসেডন খ্রিস্টধর্মকে ওরিয়েন্টাল অর্থোডক্সি ও ক্যালসিডোনীয় খ্রিস্টধর্ম – এই দুই সম্প্রদায়ে বিভক্ত করে দেয়। ১০৫৪ সালে মহাবিভাজনের সময় ক্যালসিডনীয় খ্রিস্টধর্ম রোমান ক্যাথলিক চার্চ ও ইস্টার্ন অর্থোডক্স চার্চে বিভক্ত হয়ে যায়। ষোড়শ শতাব্দীতে প্রোটেস্টান্ট সংস্কার আন্দোলন শুরু হলে রোমান ক্যাথলিক চার্চ থেকে বিচ্ছিন্ন হয়ে একটি নতুন খ্রিস্টীয় সম্প্রদায়ের জন্ম হয়। পরে এই সম্প্রদায় থেকে অনেকগুলি পৃথক খ্রিস্টীয় সম্প্রদায় সৃষ্টি হয়।
মধ্যযুগে রোমান ক্যাথলিক ও ইস্টার্ন অর্থোডক্স খ্রিস্টধর্ম সমগ্র ইউরোপে প্রসারিত হয়েছিল। নবজাগরণের সময় থেকে শুরু করে ইউরোপের আবিষ্কার যুগে খ্রিস্টধর্ম সারা পৃথিবীতে প্রসারিত হয়। এর ফলে এই ধর্ম বিশ্বের বৃহত্তম ধর্মীয় গোষ্ঠীতে পরিণত হয়। বর্তমানে পৃথিবীতে খ্রিস্ট ধর্মাবলম্বীদের সংখ্যা দুইশ কোটি, যা বিশ্বের জনসংখ্যার এক তৃতীয়াংশেরও বেশি।
The following links give an overview of the history of Christianity:
The following links provide quantitative data related to Christianity and other major religions, including rates of adherence at different points in time:
জাজিরা পৌরসভা

জাজিরা পৌরসভা বাংলাদেশের শরীয়তপুর জেলার অন্তর্গত জাজিরা উপজেলার একটি পৌরসভা। এটি বাংলাদেশের পৌরসভাগুলোর মধ্যে ‘’গ’’ শ্রেণীভুক্ত একটি পৌরসভা।
নাগরিক সুবিধার বৃদ্ধির ধারাবাহিকতায় জাজিরা পৌরসভাটি ১৯৯৯ সালের ৭ জুলাই গঠিত হয়।
জাজিরা পৌরসভার মোট জনসংখ্যা = ২১,৬৯৭ জন। এবং প্রতি বর্গকিলোমিটারে ১০৮৫ জন লোক বাস করে।
এ পৌরসভায় ২টি কলেজ, ৩টি মাধ্যমিক বিদ্যালয়, ৫টি প্রাথমিক বিদ্যালয় ও ৭টি কিন্ডারগার্ডেন স্কুল রয়েছে।
১৯ নং ওয়ার্ড, কলকাতা পৌরসংস্থা

১৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে আহিরীটোলা ও বেনিয়াটোলা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
১৯ নং ওয়ার্ডের সীমানা নিম্নরূপ: উত্তর দিকে শোভাবাজার স্ট্রিট, পূর্ব দিকে রবীন্দ্র সরণি, দক্ষিণ দিকে বি. কে. পাল অ্যাভিনিউ, আহিরীটোলা স্ট্রিট থেকে হুগলি নদীর তীর এবং পশ্চিম দিকে হুগলি নদী।
২০ নং ওয়ার্ড, কলকাতা পৌরসংস্থা

২০ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শোভাবাজার ও আহিরীটোলার কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
২০ নং ওয়ার্ডের সীমানা নিম্নরূপ: উত্তর দিকে হুগলি নদী পর্যন্ত বি. কে. পাল অ্যাভিনিউ ও আহিরীটোলা স্ট্রিট, পূর্ব দিকে রবীন্দ্র সরণি, দক্ষিণ দিকে নিমতলা ঘাট পর্যন্ত নিমতলা ঘাট স্ট্রিট ও পোর্ট ট্রাস্ট রোড এবং পশ্চিম দিকে হুগলি নদী।
বক্সগঞ্জ ইউনিয়ন

বক্সগঞ্জ বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
বক্সগঞ্জ থান্ডার স্পোর্টিং ক্লাব 
বক্সগঞ্জ ইউনিয়নটি ইতিপূর্বে সাতবাড়ীয়া ইউনিয়ন পরিষদের অংশ ছিলো। বক্সগঞ্জ নামটি বারো ভুঁইয়ার বংশধর তৎকালীন জায়গীরদার, বক্স আলী ভূঁইয়ার নামানুসারে গড়ে উঠে। 
এই বক্সগঞ্জ ছিলো একসময় হোমনাবাদ পরগণার অন্যতম গুরুত্বপূর্ণ স্থান। পরবর্তীতে এটি সাতবাড়ীয়া ইউনিয়ন বোর্ডের অন্তর্ভুক্ত ছিলো স্বাধীনতা যুদ্ধের আগ পর্যন্ত। তৎকালীন সময়ে সাতবাড়ীয়া (১৬ নং) ছিলো চৌদ্দগ্রাম থানার অধীনস্থ। এই ইউনিয়ন বোর্ড ১৯১৯ সালে গঠিত হয়। প্রথম প্রেসিডেন্ট ছিলেন অষ্টগ্রাম মানিগংগা নিবাসী তৎকালীন তালুকদার মনোহর আলী ভূঁইয়া যিনি চৌধরী মিঞা নামে পরিচিত ছিলেন। তারপর মোবারক উল্ল্যাহ ভূঁইয়া, আতু মিয়া মাষ্টার, মফিজুর রহমান সাহেব, ছিদ্দিক মজুমদার এই প্রেসিডেন্টের দায়িত্ব পালন করেন। স্বাধীনতা পরবর্তী সময়ে বক্সগঞ্জ ইউনিয়ন সাতবাড়ীয়া থেকে আলাদা হয়ে একটি স্বাধীন ইউনিয়ন হিসেবে আত্ম প্রকাশ করে। যার প্রথম চেয়ারম্যান হিসেবে দায়িত্ব পালন করেন নজির আহমেদ ভূঁইয়া।
এই ইউনিয়নটি বিখ্যাত জায়গীরদার, বারো ভূঁইয়ার উপ বংশের সদস্য জায়গীরদার বক্স আলী ভূঁইয়ার নামানুসারে গঠিত হয় বক্সগঞ্জ বাজারের নামানুসারে যা আনুমানিক ১৭৫০ সালে গঠিত হয়।
নাঙ্গলকোট উপজেলার দক্ষিণ-পূর্বাংশে বক্সগঞ্জ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের পূর্বে সাতবাড়িয়া ইউনিয়ন, উত্তরে ঢালুয়া ইউনিয়ন, পশ্চিমে দৌলখাঁড় ইউনিয়ন এবং দক্ষিণে নোয়াখালী জেলার সেনবাগ উপজেলার ডুমুরুয়া ইউনিয়ন ও ফেনী জেলার দাগনভূঞা উপজেলার সিন্দুরপুর ইউনিয়ন অবস্থিত।
বক্সগঞ্জ ইউনিয়ন নাঙ্গলকোট উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ। এ ইউনিয়নের গ্রামগুলো হল:
২০১১ সালের আদমশুমারী অনুসারে বক্সগঞ্জ ইউনিয়নের জনসংখ্যা ২৩,০৩০ জন।
বক্সগঞ্জ ইউনিয়নের সাক্ষরতার হার ৩৯.২০%। এ ইউনিয়নে ১টি আলিম মাদ্রাসা, ৫টি মাধ্যমিক বিদ্যালয়, ১টি দাখিল মাদ্রাসা ও ৯টি প্রাথমিক বিদ্যালয় রয়েছে।
 কলেজ
মাধ্যমিক বিদ্যালয়
এই এলাকার বেশিরভাগ সড়কই পাকা। গণপরিবহন - সিএনজি, অটো রিকশা, রিকশা।
এই ইউনিয়নের বুক চিরে প্রবাহমান ডাকাতিয়া নদীর শাখা।
বক্সগঞ্জ ইউনিয়নের প্রধান ৪টি হাট-বাজার রয়েছে।
তথ্যসূত্রঃ দৈনিক প্রথম আলো ২৩ জুন ২০১৩ সালের ইতিহাস ও ঐতিহ্য পাতা থেকে সংগ্রহীত।
বর্তমান ইউনিয়ন সদস্য:৭নং ওয়ার্ড : Saker Hossain Miajee
[[বিষয়শ্রেণী:নাঙ্গলকোট উপজেলার ইউনিয়ন]]
১৩ নং ওয়ার্ড, কলকাতা পৌরসংস্থা

১৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং ওয়ার্ডের একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে উল্টোডাঙা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
১৩ নং ওয়ার্ডের সীমানা নিম্নরূপ: উত্তর দিকে নিউ ক্যানেল, পূর্ব দিকে পূর্ব রেল লাইন ও হরিশ নিয়োগী রোড, দক্ষিণ দিকে বিধাননগর রোড ও হরিশ নিয়োগী রোড এবং পশ্চিম দিকে সার্কুলার খাল।
রামনগর ইউনিয়ন, নীলফামারী সদর

রামনগর ইউনিয়ন বাংলাদেশের নীলফামারী জেলার নীলফামারী সদর উপজেলার একটি প্রশাসনিক ইউনিয়ন।
রামনগর ইউনিয়নটি রংপুর বিভাগের নীলফামারী জেলার নীলফামারী সদর উপজেলার অন্তর্ভুক্ত।
রামনগর ইউনিয়ন ৬টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
মৌজা সমুহ হল-
এ ইউনিয়নের শিক্ষার হার ৪৯%। ইউনিয়নে ৩টি মাধ্যমিক বিদ্যালয়, ৪টি মাদ্রাসা, ১১টি প্রাথমিক বিদ্যালয় রয়েছে।
৩০তম জাতীয় চলচ্চিত্র পুরস্কার (বাংলাদেশ)

৩০তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩০তম আয়োজন; যা ২০০৮ সালের ২৩ অক্টোবর তারিখে বাংলাদেশ-চীন মৈত্রী সম্মেলন কেন্দ্রে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ২০০৮ সালের ১ সেপ্টেম্বর তারিখে তথ্য মন্ত্রণালয়ের এক প্রজ্ঞাপনের মাধ্যমে জাতীয় চলচ্চিত্র পুরস্কার ২০০৫ ঘোষণা করা হয়। এ বছর মোট ১৩ শাখায় পুরস্কার প্রদান করা হয়; যার মধ্যে সুচন্দা পরিচালিত হাজার বছর ধরে শ্রেষ্ঠ চলচ্চিত্র সহ ৬টি শাখায় পুরস্কার লাভ করে। ২৩ অক্টোবর বাংলাদেশ চীন মৈত্রী সম্মেলন কেন্দ্রে অনুষ্ঠিত এ অনুষ্ঠানে প্রধান অথিতি হিসাবে পুরস্কার বিতরণ করেন তত্বাবধায় সরকারের প্রধান উপদেষ্টা ফখরুদ্দীন আহমদ।
চ্যাড মাইকেল মারে

চ্যাড মাইকেল মারে (জন্মঃ ২৪ আগস্ট, ১৯৮১) একজন মার্কিন অভিনেতা, মুখপাত্র, লেখক এবং প্রাক্তন ফ্যাশন মডেল। তিনি দ্য ডব্লিউবি/সিডব্লিউ টিন ধারাবাহিক নাটক ওয়ান ট্রি হিলে (২০০৩-০৯) লুকাস স্কট হিসাবে অভিনয়ের জন্যে বেশি পরিচিতি পান। এছাড়াও তিনি ফ্রিকি ফ্রাইডে (২০০৩), আ সিন্ডারেলা স্টোরি (২০০৪), হাউস অফ ওয়াক্স (২০০৫) চলচ্চিত্রে অভিনয় করেন। বর্তমানে তিনি মার্ভেলের এজেন্ট কার্টার ধারাবাহিকে প্রধান চরিত্রে অভিনয় করছেন।
২০০০এর দশকের প্রথম দিকে তরুণ প্রাপ্তবয়স্কদের মধ্যে জনপ্রিয় হওয়ায় তিনি রোলিং স্টোন, পিপল, ভ্যানিটি ফেয়ার ও এন্টারটেনমেন্ট উইকলি সহ অসংখ্য পত্রিকার কভারে উপস্থাপিত হয়েছেন।
বরুনপাখা

বরুনপাখা (বৈজ্ঞানিক নাম: "Papilio polymnestor (Cramer)") এক বড় আকারের প্রজাপতি, যার মূল শরীরটা কালো বর্ণের এবং ডানায় চওড়া নীলাভ আকাশি রঙের আঁচল দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য। এই প্রজাপতিটিকে মহারাষ্ট্র রাজ্যের প্রজাপতি হিসাবে চিহ্নিত করা হয়েছে।
প্রসারিত অবস্থায় বরুনপাখার ডানার আকার ১২০-১৫০ মিলি মিটার দৈর্ঘ্যের হয়।
এই প্রজাপতি ভারতের পশ্চিমবঙ্গ, মুম্বই, মহারাষ্ট্র, সিকিম, বিহার এছাড়া পূর্ব হিমালয়, ভারতীয় উপদ্বীপেও দেখা যায়। মায়ানমার এবং শ্রীলংকায় বরুনপাখা লক্ষ্য করা যায়।
বরুনপাখার পিছনের ডানার ওপর পিঠে এবং গোড়ার দিকের এক-তৃতীয়াংশ বাদ দিয়ে প্রায় পুরোটাই আকাশি নীল বর্ণের হয়। এদের বার আঁচলে দু সারি কালো টিপ থাকে। সামনের ডানার ওপর-পিঠ কালো বর্ণের, মাঝ আঁচল থেকে একটি আকাশি রেখার সরু পটি নেমে এসে পিছনের ডানার আকাশি অঞ্চলে এসে মিশেছে। স্ত্রী এবং পুরুষ বরুনপাখার নিচের ডানার গোড়ার অংশ লাল বর্ণের হয়, তবে স্ত্রী বরুনপাখার ক্ষেত্রে সামনের ডানার ওপর পিঠের গোড়াতেও লাল ছোপ দেখা যায়। এরা ওড়ে বেশ দ্রুত গতিতে, আট থেকে বারো-চোদ্দো ফুট উচ্চতায় সাধারণত এরা ওড়ে।
ডানা ছড়ানো ম্ররত বরুনপাখার দেহ মাটিতে বা পাতাতে ছড়িয়ে রাখলে ওন্য বরুনপাখা তার কাছাকাছি উড়তে দেখা যায়। এমনকি একটি আকাশী রঙের কাগজের টুকরো পড়ে থাকলেও একই ঘটনা লক্ষ্য করা যায়।
এদের উড়ান অত্যন্ত বলিষ্ঠ প্রকৃতির এবং একটি নির্দিষ্ট উচ্চতায় এরা উড়ে বেড়ায়। জাছের গায়ে অথবা পাতার উপর বসে অনেক্ষন ধরে রৌদ্র পোহাতে দেখা যায়।
বরুনপাখার ডিম গোলাকার এবং হালকা সবুজ বর্নের হয়। ডিম পাড়ার কয়েক ঘণ্টার মধ্যে ডিমের রঙ পরিবত্তন হয়ে কমলা হলুদ রঙের হয়। এরা মাটি থেকে ১০-১২ ফুট উঁচুতে এবং একটু ছায়ার আড়ালে থাকা পাতার ওপর পিঠে একটি করে ডিম পাড়ে।
শূককীট গুলি লম্বাটে এবং উজ্জবল ঘন সবুজ বর্নের হয়। এরা প্রথম দিকে খয়েরি-ঘেঁষা সবুজ রঙের থাকে। মাথার পর থেকে চতুর্থ এবং পঞ্চম খন্ড পর্যন্ত শরীরটা দ্রুত চওড়া হয়েছে, তারপর থেকে শরীরের শেষ প্রান্ত অবধি ধীর ঢাল বজায় রেখে আবার সরু হয়ে এসেছে। দেহের পাশ বরাবর, অষ্টম এবং নবম খণ্ডে সাদার ওপর খয়েরি বর্নের ছিটযুক্ত একটা চওড়া পটি দেখা যায়। শেষ দেহ খণ্ডের আগের খণ্ডে পিঠের দুপাশে দুটো ছোট ছোট মাংসল গুটি থাকে।
এই শূককীট লেবু জাতীয় উদ্ভিদ, যেমন- পাতিলেবু Citrus medica, বাতাবি লেবু , জাম্বুরা এছাড়া আশশেওড়া , Atalantia racemosa, Atalantia wightii,Paramigyna monophylla গাছের পাতার রসালো অংশ আহার করে। এদের ওসমেটেরিয়াম গাঢ় লাল বর্নের হয়।
বরুনপাখার মূককীট সবুজ বর্নের হয় এবং পিঠের দিকে পাতার জালিকাবিন্যাসের মতো দাগ দেখা যায়। অনেক সময়, কাছাকাছি সবুজ পাতা না থাকলে মূককীটের রঙ ফিকে খয়েরী রঙের হয়।
ভিন্স ম্যাকম্যান

ভিনসেন্ট "ভিন্স" কেনেডি ম্যাকম্যান (জন্ম আগস্ট ২৪, ১৯৪৫) হলেন একজন আমেরিকান ব্যবসায়ী, ডাব্লিউডাব্লিউই এর চেয়ারম্যান এবং সিইও, উপাস্থাপক, ভাষ্যকর, চলচ্চিত্রের প্রয়োজক, অভিনেতা, পেশাদার কুস্তিগির। পেশাদারি কুস্তি প্রতিষ্ঠান ওয়ার্ল্ড রেসলিং এন্টারটেইনমেন্টের মুখ্য মালিক এবং সিইও]]
ম্যাকম্যানের রিং নাম মিস্টার.ম্যাকম্যান, যেটি তার জীবনের উপর ভিত্তি করে। সে দুইবারের বিশ্ব চ্যাম্পিয়ন, ১৯৯৯ সালে ডাব্লিউডাব্লিইএফ চ্যাম্পিয়নশীপ জিতেছে এবং ২০০৯ সালে ইসিডাব্লিউই চ্যাম্পিয়নশীপ। সে ১৯৯৯ রয়্যাল রাম্বাল বিজয়ী।
মাগধী প্রাকৃত

মাগধী প্রাকৃত ("মাগধী") হল পালি ভাষার বিলোপের পর প্রাচীন ভারতের সাহিত্যের ভাষা হয়ে ওঠা তিনটি নাট্য প্রাকৃত ভাষার অন্যতম। এটি বৈদিক সংস্কৃত ভাষাকে প্রতিস্থাপিত করে একটি দেশীয় মধ্য ইন্দো-আর্য ভাষা হয়ে ওঠে।
ভারতীয় উপমহাদেশের পূর্বভাগে (অধুনা পূর্ব ভারত, বাংলাদেশ ও নেপাল অঞ্চল) মাগধী প্রাকৃত কথিত হত। প্রাচীন মগধ অঞ্চলের সঙ্গে সম্পর্কিত এই ভাষাটি অধুনা অসম, বাংলা, বিহার, ঝাড়খণ্ড, ওড়িশা ও পূর্ব উত্তরপ্রদেশ অঞ্চলে বিভিন্ন "অপভ্রংশ" উপভাষায় কথিত হত এবং কোনো কোনো নাটকে প্রাকৃত সংলাপের ক্ষেত্রে ব্যবহৃত হত। মনে করা হয় যে, গৌতম বুদ্ধ ও মহাবীর প্রমুখ ধর্মগুরু এই ভাষাতেই ধর্মোপদেশ দান করেছিলেন এবং সেই সঙ্গে এটিই ছিল মগধ মহাজনপদ ও মৌর্য সাম্রাজ্যের রাজসভার ভাষা; অশোকের কয়েকটি শিলালিপিও এই ভাষায় রচিত।
মাগধী প্রাকৃত পরে বিবর্তিত হয় পূর্ব ইন্দো-আর্য ভাষাসমূহে, যেগুলিকে চার ভাগে বিন্যস্ত করা হয়:
ভারতের অঞ্চলের বিচারে এই পাঁচটি ভাষার আদি রূপ হিসেবে দুটি ভাগে ভাগ করা হয়। এর পশ্চিমাঞ্চলের প্রাকৃতকে বলা হয় 'পশ্চিম-মাগধি'। আর পূর্বাঞ্চলের মাগধিকে বলা হয় পূর্বাঞ্চলীয় মাগধি। 
সুনীতিকুমার চট্টোপধ্যায়ের মতে: " মাগধী প্রাকৃত থেকেই বাংলা ভাষার উদ্ভব হয়েছে" এবং "মাগধী প্রাকৃতে"র পূর্বতর রূপ হচ্ছে "গৌড় প্রাকৃত"। ড. শহীদুল্লাহর মতে: "গৌড়ীয় প্রাকৃত হতেই গৌড়ীয় অপভ্রংশের মাধ্যমে বাংলা ভাষার উদ্ভব হয়েছে "।
কচুকাটা ইউনিয়ন

কচুকাটা ইউনিয়ন বাংলাদেশের রংপুর বিভাগের নীলফামারী জেলার নীলফামারী সদর উপজেলার একটি প্রশাসনিক এলাকা।
কচুকাটা ইউনিয়ন রংপুর বিভাগের নীলফামারী সদর উপজেলায় অবস্থিত। নীলফামারী সদর থেকে ১২ কিলোমিটার পূর্বে কচুকাটা ইউনিয়ন অবস্থিত। এ ইউনিয়নের আয়তন ০৮.৩৮ বর্গকিলোমিটার।
কচুকাটা ইউনিয়ন ৪টি মৌজা/৯টি গ্রাম নিয়ে গঠিত। গ্রাম সমূহ ৯টি প্রশাসনিক ওয়ার্ডে বিভক্ত।
গ্রাম সমূহ-
কচুকাটা ইউনিযনের মোট জনসংখ্যা = ২৬,৫০৬ জন।
এ ই্উনিয়নের শিক্ষার হার ৭৯%। ইউনিয়নে ৩টি নিম্ন মাধ্যমিক বিদ্যালয়, ৭টি প্রাথমিক বিদ্যালয়, ২টি মাদ্রাসা রয়েছে।
কচুকাটা ইউনিয়নের অর্থনীতি মূলত কৃষি নির্ভর।
চারালকাটা নদী
উইনস্টন ডেভিস

উইনস্টন ওয়াল্টার ডেভিস (; জন্ম: ১৮ সেপ্টেম্বর, ১৯৫৮) কিংস্টনের সায়ন হিল এলাকায় জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট বোলার হিসেবে ভূমিকা রাখেন। এছাড়াও, ডানহাতে ব্যাটিংয়ে পারদর্শীতা দেখান তিনি। ঘরোয়া প্রথম-শ্রেণীর ক্রিকেটে উইনওয়ার্ড আইল্যান্ডের প্রতিনিধিত্ব করেন ‘ডেভো’ ডাকনামে পরিচিত উইনস্টন ডেভিস।
আগস্ট, ১৯৭৬ সালে পোর্ট অব স্পেনে যুবদের ক্রিকেটে অন্যতম সদস্যরূপে ইংল্যান্ড দলের বিপক্ষে প্রথমবারের মতো অংশ নেন। প্রথম ইনিংসে ডেভিড গাওয়ার, মাইক গ্যাটিং, পল ডাউনটনের উইকেটসহ ৪/৩৫ লাভ করেন তিনি। ১৯৭৮ সালে ইংল্যান্ড সফরে যান। ১৯৭৯-৮০ মৌসুমে সেন্ট জোন্সে লি ওয়ার্ড আইল্যান্ডের বিপক্ষে প্রথম-শ্রেণীর ক্রিকেটে অভিষেক ঘটে তার।
১৯৮২-৮৩ মৌসুমে ভারতের বিপক্ষে টেস্ট ও একদিনের আন্তর্জাতিকে অভিষিক্ত হন। টেস্টে মহিন্দর অমরনাথ তার প্রথম উইকেট শিকারে পরিণত হয়েছিলেন। ১৯৮৩ সালের ক্রিকেট বিশ্বকাপে গ্রুপ-পর্বের দ্বিতীয় খেলায় ৭/৫১ লাভ করেন। লিডসে অস্ট্রেলিয়ার বিপক্ষে অনুষ্ঠিত তার ঐ বোলিং পরিসংখ্যান একদিনের আন্তর্জাতিকে বিশ্বরেকর্ডের সম্মাননা লাভ করেছিল। বলাবাহুল্য, ঐ খেলায় তার দল জয় পেয়েছিল। কিন্তু অন্য চারটি খেলায় কেবলমাত্র আরেকটি উইকেট পেয়েছিলেন তিনি। সেমি-ফাইনাল ও ফাইনালে ম্যালকম মার্শাল, জোয়েল গার্নার, মাইকেল হোল্ডিং ও অ্যান্ডি রবার্টসের ন্যায় পেস বোলার থাকায় তাকে অংশগ্রহণ করা থেকে বিরত রাখা হয়।
আদ্রা ইউনিয়ন, বরুড়া

আদ্রা ইউনিয়ন বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
বরুড়া উপজেলার পশ্চিমাংশে আদ্রা ইউনিয়নের অবস্থান। এ ইউনিয়নের উত্তরে আড্ডা ইউনিয়ন, পূর্বে ভাউকসার ইউনিয়ন, দক্ষিণে পয়ালগাছা ইউনিয়ন ও চাঁদপুর জেলার কচুয়া উপজেলার আশরাফপুর ইউনিয়ন এবং পশ্চিমে চাঁদপুর জেলার কচুয়া উপজেলার আশরাফপুর ইউনিয়ন অবস্থিত।
আদ্রা ইউনিয়ন বরুড়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
কুমিল্লা শহর থেকে বরুড়া উপজেলার উদ্দেশ্যে বাস বা মাইক্রোবাসে যাত্রা করতে হবে। বরুড়া উপজেলা সদর থেকে স্থানীয় যানবাহন (যেমন সিএনজি অটোরিকশা বা রিকশা) ব্যবহার করে আদ্রা ইউনিয়নে পৌঁছানো যায়।
বরুড়া উপজেলা সদর থেকে আদ্রা ইউনিয়নের দূরত্ব কম হওয়ায় স্থানীয় যানবাহন (যেমন সিএনজি অটোরিকশা, রিকশা বা মোটরসাইকেল) ব্যবহার করে সহজেই যাতায়াত করা যায়।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের দক্ষিণ সীমানা বরাবর যথাক্রমে নোয়াগাঁও, নরিন্দ্রপুর, গনকখুলী গ্রামের পাশ দিয়ে প্রবাহিত হয়েছে।
১৪ নং ওয়ার্ড, কলকাতা পৌরসংস্থা

১৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে উল্টোডাঙা ও বাগ্মারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
১৪ নং ওয়ার্ডের সীমানা নিম্নরূপ: উত্তর দিকে হরিশ নিয়োগী রোড, বিধাননগর রোড ও বারীন ঘোষ সরণি; পূর্ব দিকে পূর্ব রেল লাইন, রামকান্ত সেন লেন ও বাগমারি রোড; দক্ষিণ দিকে বাগমারি রোড ও সতিন সেন রোড এবং পশশ্চিম দিকে হরিশ নিয়োগী রোড ও সার্কুলার খাল।
২৯ নং ওয়ার্ড, কলকাতা পৌরসংস্থা

২৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে নারকেলডাঙা অঞ্চল নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
২৯ নং ওয়ার্ডের সীমানা নিম্নরূপ: উত্তর দিকে সতীন সেন সরণি, উপেন্দ্রচন্দ্র বন্দ্যোপাধ্যায় রোড, ষষ্টীতলা রোড ও নারকেলডাঙা নর্থ রোড; পূর্ব দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড; দক্ষিণ দিকে ধ্যান দেবী খান্না রোড ও মতিলাল সেন লেন এবং পশ্চিম দিকে সার্কুলার খাল।
৩০ নং ওয়ার্ড, কলকাতা পৌরসংস্থা

৩০ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে কাঁকুড়গাছি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
৩০ নং ওয়ার্ডের সীমানা নিম্নরূপ: উত্তর দিকে সতীন সেন সরণি, উপেন্দ্রচন্দ্র বন্দ্যোপাধ্যায় রোড, ষষ্টীতলা রোড ও নারকেলডাঙা নর্থ রোড; পূর্ব দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড; দক্ষিণ দিকে ধ্যান দেবী খান্না রোড ও মতিলাল সেন লেন এবং পশ্চিম দিকে ষষ্টীতলা রোড, মতিলাল সেন রোড ও নারকেলডাঙা নর্থ রোড।
জারণ সংখ্যা

যৌগ গঠনের সময় কোনো মৌল যত সংখ্যক ইলেকট্রন বর্জন করে ধনাত্মক আয়ন উৎপন্ন করে বা যত সংখ্যক ইলেকট্রন গ্রহণ করে ঋণাত্বক আয়ন উৎপন্ন করে তাকে মৌলের জারণ সংখ্যা বলে। নিরপেক্ষ বা মুক্ত বা পরমাণু অবস্থায় মৌলের জারণ সংখ্যা শূন্য(০) ধরা হয়। ইলেকট্রন গ্রহণ করে ঋণাত্মক আয়নে মৌলের জারণ সংখ্যাকে ঋণাত্মক জারণ সংখ্যা এবং ইলেকট্রন বর্জন করেধনাত্মক আয়নে পরিণত হলে একে ধনাত্মক জারণ সংখ্যা বলে।<br>ধাতু সমুহের জারণ সংখা ধনাত্বক এবং অধাতু সমু্হের জারণ সংখা ঋণাত্বক এবং যৌগ মূলক সমুহের জারণ সংখ্যা তাদের আধান অনুসারে হয়। যৌগ ভেদে অর্থাৎ বিভিন্ন যৌগে একই মৌলের জারণ সংখ্যা ভিন্ন ভিন্ন হতে পারে। যেমন: HCl অণুতে H-এর জারণ সংখ্যা +1 আবার H অণুতে এর জারণ সংখ্যা ০। একই ভাবে,HCl অণুতে Cl-এর জারণ সংখ্যা -1 এবং Cl অণুতে জারণ সংখ্যা ০। Cu এর জারণ সংখ্যা +2
মৌলের জারণ সংখ্যা মূলত তার ইলেকট্রন বিন্যাসের সাথে সম্পর্কিত। একটি যৌগে কোনো মৌলের জারণ সংখ্যা, যৌগে বিদ্যমান অন্যান্য মৌলের জারণ সংখ্যার উপর নির্ভরশীল। কোনো যৌগে একটি মৌলের জারণ সংখ্যা নির্নয় করতে হলে যৌগে বিদ্যমান অন্যান্য মৌলের জারণ সংখ্যা জানতে হয়।ক্ষার ধাতু সমূহের জারণ সংখ্যা ১।
তথ্যসূত্র:
কাঁকুড়গাছি

কাঁকুড়গাছি হল ভারতের পশ্চিমবঙ্গ রাজ্যের রাজধানী কলকাতা শহরের উত্তর-মধ্যাঞ্চলের একটি এলাকা। এটি একটি বহুজাতিক আবাসন ও বাণিজ্যিক এলাকা তথা কলকাতার অন্যতম সমৃদ্ধ অঞ্চল।
২০১৫ সালে কাঁকুড়গাছি অঞ্চলে একটি জাল নোট তৈরির চক্র ধরা পড়ে। এই চক্র পাঁচ বছর ধরে ভারতীয় ও মার্কিন যুক্তরাষ্ট্রের নোট জাল করছিল।
কাঁকুড়গাছি বাস ও অটোরিক্সা রুটের মাধ্যমে কলকাতার অন্যান্য অঞ্চলের সঙ্গে যুক্ত। যদিও ২০১৪ সালের পরিস্থিতি অনুসারে, এই অঞ্চলের অনেক রাস্তার অবস্থা বেশ খারাপ।
কাঁকুড়গাছিতে প্রথমে প্যান্টালুনের একটি বড়ো আউটলেট তৈরি হয়। পরে এখানে তানিসক, ফ্যাবইন্ডিয়া, কউটন্স ও এম. পি. জুয়েলার্সের দোকান তৈরি হয়। এরপরই কাঁকুড়গাছি অলংকার ব্যবসার অন্যতম কেন্দ্র হয়ে ওঠে।
• রামকৃষ্ণ মঠ (যোগোদ্যান) – রামকৃষ্ণ পরমহংসের শিষ্য রামচন্দ্র দত্ত স্থাপিত রামকৃষ্ণ সমাধি মন্দির ও মঠ।
কাশীপুর-বেলগাছিয়া বিধানসভা কেন্দ্র

কাশীপুর-বেলগাছিয়া বিধানসভা কেন্দ্র হল ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশ অনুসারে ১৬৮ নং কাশীপুর-বেলগাছিয়া বিধানসভা কেন্দ্র কলকা পৌরসংস্থার ১, ২, ৩, ৪, ৫ ও ৬ নং ওয়ার্ডগুলি নিয়ে গঠিত।
এই বিধানসভা কেন্দ্রটি ২৪ নং কলকাতা উত্তর লোকসভা কেন্দ্রের অন্তর্গত।
আগেকার বিধায়কদের তালিকা জানতে হলে দেখুন বেলগাছিয়া পূর্ব বিধানসভা কেন্দ্র, বেলগাছিয়া পশ্চিম বিধানসভা কেন্দ্র ও কাশীপুর বিধানসভা কেন্দ্র।
২০১১ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী মালা সাহা তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী)-র কণিনীকা ঘোষকে পরাজিত করেছিলেন।
২য় জাতীয় চলচ্চিত্র পুরস্কার (বাংলাদেশ)

২য় জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২য় আয়োজন; যা ২৪ মার্চ ১৯৭৭ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে বাংলাদেশের রাষ্ট্রপতি কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর মোট ১৪টি বিভাগে পুরস্কার প্রদান করা হয়।
পীযূষ গঙ্গোপাধ্যায়

পীযূষ গঙ্গোপাধ্যায় (২ জানুয়ারি, ১৯৬৫ – ২৫ অক্টোবর, ২০১৫) ছিলেন একজন বাংলা চলচ্চিত্র, টেলিভিশন ও নাট্য অভিনেতা। ২০০৫ সালে "মহুলবনীর সেরেঙ" ছবিতে অভিনয় করে তিনি শ্রেষ্ঠ পার্শ্বচরিত্র অভিনেতা হিসেবে বেঙ্গল ফিল্ম জার্নালিস্টস’ অ্যাসোশিয়েশন অ্যাওয়ার্ড পান।
পীযূষ গঙ্গোপাধ্যায় তার কর্মজীবন শুরু করেন নাবার্ডের কর্মচারী হিসেবে। পরে তিনি অভিনয় জগতে চলে আসেন। তিনি কলকাতার নাট্যমঞ্চে অভিনয় শুরু করেছিলেন। বাংলা নাটকে অভিনয়ের সঙ্গে তিনি প্রথম থেকে যুক্ত ছিলেন। ব্রাত্য বসু, বিভাস চক্রবর্তী, অরুণ মুখোপাধ্যায় ও রমাপ্রসাদ বণিক প্রমুখ নাট্যব্যক্তিত্বের সঙ্গে তিনি মঞ্চে অভিনয় করেন।
পীযূষ গঙ্গোপাধ্যায় বাংলা টেলিভিশনেরও প্রতিষ্ঠিত ও জনপ্রিয় অভিনেতা ছিলেন। তিনি অঞ্জন দত্ত, কৌশিক গঙ্গোপাধ্যায়, অপর্ণা সেন প্রমুখ পরিচালকদের পরিচালিত চলচ্চিত্রেও অভিনয় করেন।
১৯৯০-দশকের মধ্যভাগ থেকে ২০১০-এর দশকের মধ্যভাগ পর্যন্ত তিনি চলচ্চিত্রে অভিনয় করেন। তিনি টেলিভিশনে অভিনয় শুরু করেন "আবার যখের ধন" ধারাবাহিকে অভিনয়ের মাধ্যমে। তার অভিনীত কয়েকটি জনপ্রিয় ধারাবাহিক হল "জল নূপুর", "আবার যখের ধন" ও "আমোদিনী"। তিনি "মা ভার্সেস বউমা" নামে একটি আপাতবাস্তব টেলিভিশন অনুষ্ঠানের সঞ্চালনা করেছিলেন। তার অভিনীত জনপ্রিয় চলচ্চিত্রগুলির মধ্যে উল্লেখযোগ্য "ল্যাপটপ", রহস্য চলচ্চিত্র "ব্যোমকেশ বক্সী" এবং শরৎচন্দ্র চট্টোপাধ্যায়ের উপন্যাস অবলম্বনের নির্মিত চলচ্চিত্র "ইতি শ্রীকান্ত"।
পীযূষ গঙ্গোপাধ্যায় ১৯৬৫ সালে হাওড়ার সালকিয়ায় জন্মগ্রহণ করেন।
পীযূষ গঙ্গোপাধ্যায়ের পৈতৃক নিবাস বাংলাদেশের নারায়ণগঞ্জে । তার ছেলেবেলা কেটেছে এখানে । তিনি পড়াশোনাও করেছেন নারায়ণগঞ্জে ।
পরবর্তীতে তিনি কলকাতার বেহালার অধিবাসী হন । ছাত্রজীবনে পীযূষ গঙ্গোপাধ্যায় খ্যাতনামা গোলকিপার ছিলেন। একটি দুর্ঘটনার শিকার না হলে তিনি ফুটবলকেই কেরিয়ার হিসেবে বেছে নিতেন।
তিনি পামেলা গঙ্গোপাধ্যায়কে বিবাহ করেন। তাদের এক পুত্র আছে। নাম রমিত গঙ্গোপাধ্যায়। তিনি চিত্রকলা ও মান্না দের সংগীতের অনুরাগী ছিলেন।
২০১৫ সালের ২৫ অক্টোবর রাত ২টো ৪৫ মিনিটে কলকাতার বেল ভিউ ক্লিনিকে পীযূষ গঙ্গোপাধ্যায় মারা যান। ২০ অক্টোবর হাওড়ার সাঁতরাগাছিতে একটি গাড়ি দুর্ঘটনার শিকার হয়ে তিনি হাসপাতালে ভর্তি হয়েছিলেন। তার মৃত্যুর কারণ ‘মাল্টি-অর্গান ফেলিওর ও একটি কেস পলিট্রমায় ফ্যাট এমবলিজম’।
৩১ নং ওয়ার্ড, কলকাতা পৌরসংস্থা

৩১ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাঁকুড়গাছি ও বাগমারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
৩১ নং ওয়ার্ডের সীমানা নিম্নরূপ: উত্তর দিকে সতীন সেন সরণি (পূর্বতন মানিকতলা মেন রোডের অংশ); পূর্ব দিকে ইস্টার্ন মেট্রোপলিটান বাইপাস; দক্ষিণ দিকে নারকেলডাঙা মেন রোড, সি. আই. টি. রোড ও উপেন্দ্রচন্দ্র বন্দ্যোপাধ্যায় রোড এবং পশ্চিম দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড।
৩২ নং ওয়ার্ড, কলকাতা পৌরসংস্থা

৩২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাঁকুড়গাছি ও বাগমারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
৩২ নং ওয়ার্ডের সীমানা নিম্নরূপ: উত্তর দিকে পূর্ব রেল ও নিউ ক্যানাল ক্রসিং, বিধাননগর রোড ও বাগমারি রোড; পূর্ব দিকে ইস্টার্ন মেট্রোপলিটান বাইপাস; দক্ষিণ দিকে বারীন ঘোষ সরণি ও সতিন সেন সরণি এবং পশ্চিম দিকে পূর্ব রেল লাইন ও বাগমারি রোড।
৩৩ নং ওয়ার্ড, কলকাতা পৌরসংস্থা

৩৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের ফুলবাগান (সুভাষ সরোবর) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
৩৩ নং ওয়ার্ডের সীমানা নিম্নরূপ: উত্তর দিকে নারকেলডাঙা মেন রোড; পূর্ব দিকে ইস্টার্ন মেট্রোপলিটান বাইপাস; দক্ষিণ দিকে বেলেঘাটা খাল ও হেমচন্দ্র নস্কর রোড এবং পশ্চিম দিকে নিউ ক্যানাল।
আদাঐর ইউনিয়ন

আদাঐর ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
এই ইউনিয়নের আয়তন ১৪.৯০ বর্গ কি.মি.। এটি মাধবপুর উপজেলা পরিষদ হইতে ০.৫০ কি:মি: দূরে দক্ষিণ পূর্ব দিকে এবং ঢাকা-সিলেট মহাসড়ক হইতে মাধবপুর-মনতলা রাস্তা দিয়ে প্রায় ০.২৫ কি:মি: দূরত্বে অবস্থিত। এখানকার প্রধান নদীর নাম নদী।
পাহাড়ী মৃত্তিকায় গঠিত এই অঞ্চলটি।
এই ইউনিয়টি টি মৌজার ১৭টি গ্রামের সমন্বয়ে গঠিত।
২০১১ সালের আদম শুমারি অনুযায়ী এই ইউনিয়নের লোক সংখ্যা ১৯,০৬২ জন; যাদের মধ্যে পুরুষ ৯,২৬৫ জন এবং মহিলা ৯,৭৯৭ জন।
বর্তমান ইউনিয়ন পরিষদের সদস্যগণ শপথ গ্রহণ করে ২০১১ সালের ১২ আগস্ট তারিখে এবং প্রথম সভায় মিলিত হয় ঐ একই বছর ২৫ আগস্ট তারিখে; ফলে এর মেয়াদ উর্ত্তীন হবে ২০১৬ সালের ২৭ জুলাই তারিখ।
এখানকার শিক্ষার হার ৫৫%। এখানে মোট শিক্ষা প্রতিষ্ঠানের সংখ্যা নিম্নরূপ:
সালকিয়া

সালকিয়া হল ভারতের পশ্চিমবঙ্গ রাজ্যের হাওড়া শহরের একটি অঞ্চল। অঞ্চলটির পুরাতন নাম ছিল শালিখাঁ। এটি হুগলি নদীর তীরে মালি পাঁচঘড়া ও ঘুষুড়ি অঞ্চলের মধ্যে অবস্থিত। ১৯শ শতক থেকে এই অঞ্চল জনবসতিপূর্ণ।
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ অভিনেতা বিভাগে বাংলাদেশ জাতীয় চলচ্চিত্র পুরস্কার বাংলাদেশের চলচ্চিত্র অভিনেতার জন্য সর্বাপেক্ষা সম্মানীয় চলচ্চিত্র পুরস্কার; যা বাংলাদেশ জাতীয় চলচ্চিত্র পুরস্কারের অংশ হিসেবে অভিনেতাদের প্রধান চরিত্রে সেরা অভিনয়ের জন্য প্রদান করা হয়। ১৯৭৬ সাল থেকে প্রতি বছর এই পুরস্কার প্রদান করা হচ্ছে। ৫ম জাতীয় চলচ্চিত্র পুরস্কার আয়োজনে এই বিভাগে কোন পুরস্কার দেওয়া হয়নি।
বাংলাদেশ সরকার ২০২৩ সালের আয়োজন পর্যন্ত ২৫ জন অভিনেতাকে এই পুরস্কারে ভূষিত করেছে। আনোয়ার হোসেন এই বিভাগে প্রথম পুরস্কার বিজয়ী, তিনি "লাঠিয়াল" (১৯৭৫) চলচ্চিত্রে অভিনয়ের জন্য এই পুরস্কার লাভ করেন। এই বিভাগে সর্বাধিক সাতবার পুরস্কার লাভ করেন আলমগীর। কাজী মারুফ ও তিতাস জিয়া তাদের অভিনীত প্রথম চলচ্চিত্রের জন্য এই পুরস্কার লাভ করেন। সবচেয়ে সাম্প্রতিক পুরস্কার বিজয়ী মীর সাব্বির ও সিয়াম আহমেদ যথাক্রমে "রাত জাগা ফুল" ও "মৃধা বনাম মৃধা" চলচ্চিত্রে অভিনয়ের জন্য এই পুরস্কার লাভ করেন।
নিম্নে বর্ণিত বছরসমূহ চলচ্চিত্র মুক্তির বছর। পুরস্কার প্রদান ও আয়োজন সাধারণত মুক্তির পরের বছরগুলোতে হয়ে থাকে।
বেলুড়

বেলুড় হল ভারতের পশ্চিমবঙ্গ রাজ্যের হাওড়া জেলার সদর শহর হাওড়ার একটি অঞ্চল। এটি হুগলি নদীর পশ্চিম পাড়ে অবস্থিত। আগে এটি বালি পুরসভার অন্তর্গত ছিল। সেই সঙ্গে এটি কলকাতা মহানগরীয় উন্নয়ন কর্তৃপক্ষের অধীনস্থ একালাভুক্ত হয়। বালি পুরসভা হাওড়া পৌরসংস্থার সঙ্গে মিশে যাওয়ার পর বেলুড়ও হাওড়া পৌরসংস্থার অন্তর্ভুক্ত হয়েছে।
বেলুড় রামকৃষ্ণ মঠ ও মিশনের প্রধান কার্যালয় বেলুড় মঠের জন্য বিখ্যাত। স্বামী বিবেকানন্দ এই মঠ প্রতিষ্ঠা করেছিলেন। এই মঠে একটি রামকৃষ্ণ মন্দির রয়েছে। বেলুড় মঠকে কেন্দ্র করে একটি সমৃদ্ধ শিক্ষাকেন্দ্র গড়ে উঠেছে এই শহরে। এই মিশন বিভিন্ন স্বাস্থ্য পরিষেবা, শিক্ষা, নারীকল্যাণ, শ্রমিক ও অনগ্রসর শ্রেণীর স্বার্থে গ্রামোন্নয়ন, ত্রাণ, ধর্মীয় ও সাংস্কৃতি অনুষ্ঠানের আয়োজন করে থাকে।
বেলুড়ের কাছেই গঙ্গার অপর তীরে দক্ষিণেশ্বর কালীবাড়ি অবস্থিত।
হাওড়া পৌরনিগম

হাওড়া পৌরনিগম বা হাওড়া মিউনিসিপ্যাল কর্পোরেশন ভারতের পশ্চিমবঙ্গ রাজ্যের হাওড়া জেলার সদর হাওড়া শহরের পৌর পরিকাঠামো ও স্বায়ত্তশাসন সংস্থা। হাওড়া পৌরনিগম অন্তর্ভুক্ত এলাকার আয়তন ১৪০ বর্গকিলোমিটার। এই পৌরসংস্থার বর্তমান মহানাগরিক রথীন চক্রবর্তী। ১৮৬২ সালে কলকাতার যমজ শহর হাওড়ায় একটি পৌরসভা গঠিত হয়। ১৯৮০ সালে হাওড়া পৌরসভা পৌর নিগমের মর্যাদা পায়।
১৮৬২ সালে হাওড়া পুরসভা গঠিত হয়। ১৮৯৬ সাল থেকে হাওড়া পুরসভা শহরে পরিশ্রুত পানীয় জল সরবরাহ শুরু করে। ১৮৮২-৮৩ সালে হাওড়া পুরসভা থেকে বালি পৌরসভাকে বিচ্ছিন্ন করা হয়। ১৯৮০ সালের হাওড়া পৌরসংস্থা আইন অনুসারে.১৯৮৪ সালে হাওড়া পুরসভা পৌরসংস্থায় পরিণত হয়। ২০১৫ সালের জুলাই মাসে বালি পৌরসভা হাওড়া পৌরসংস্থার সঙ্গে মিশে যায়। 
হাওড়া পৌরসংস্থা ৫০টি ওয়ার্ডে বিভক্ত। প্রত্যেক ওয়ার্ড থেকে একজন পৌর-প্রতিনিধি নির্বাচিত হন। পৌরসংস্থা একালার প্রশাসনিক কাজ পরিচালনা করে একটি মহানাগরিক-পরিষদ। হাওড়ার মহানাগরিক এই পরিষদের প্রধান। তাকে সাহায্য করেন কমিশনার ও অন্যান্য আধিকারিকেরা। বর্তমানে সর্বভারতীয় তৃণমূল কংগ্রেস এই পৌরসংস্থা শাসন করছে।
হাওড়া পৌরসংস্থা শহরের প্রশাসন ও মৌলিক পরিকাঠামো উন্নয়নের দায়িত্বপ্রাপ্ত:
বাঘাসুরা ইউনিয়ন

বাঘাসুরা ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
এই ইউনিয়নটি সিলেট বিভাগের হবিগঞ্জ জেলার মাধবপুর উপজেলার অন্তর্গত; যা মাধবপুর উপেজলার শেষ অংশে পড়েছে। এটি মাধবপুর উপজেলা পরিষদ হতে ২২ কি:মি: দূরে এবং ঢাকা-সিলেট মহাসড়কের উভয় পার্শ্বে অবস্থিত। এর উত্তরে লাখাই ও হবিগঞ্জ সদর উপজেলা, পশ্চিমে ব্রাহ্মণবাড়ীয়া জেলার নাসিরনগর উপজেলা, পূর্বে চুনারুঘাট উপজেলা এবং দক্ষিণে ছাতিয়াইন ও নোয়াপাড়া ইউনিয়ন। এই ইউনিয়নের আয়তন ৫,৮২১ একর।
পাহাড়ী মৃত্তিকায় গঠিত এই অঞ্চলে দুলিয়া খাল ও অদুনা খাল নামে দুটি পাহাড়ী ছড়া রয়েছে।
১০ মৌজা নিয়ে গঠিত এই ইউনিয়টিতে গ্রামের সংখ্যা ৩১টি।
২০১১ সালের আদম শুমারি অনুযায়ী এই ইউনিয়নের লোকসংখ্যা ২৩,৬১৭ জন; যাদের মধ্যে পুরুষ ১১,৯০৪ জন এবং মহিলা ১১,৭৮৯ জন। এখানে সর্বমোট ৪,৭৮৩টি পরিবারের বসবাস রয়েছে।
এখানকার শিক্ষার হার ৫৫%। এখানে মোট শিক্ষা প্রতিষ্ঠানের সংখ্যা নিম্নরূপ:
১.ডাঃ মহিউদ্দিন হাইস্কুল এন্ড কলেজ - মানিকপুর
২.কালিকাপুর উচ্চ বিদ্যালয় -কালিকাপুর
৩. শাহজিবাজার বিদ্যুৎ উন্নয়ন বোর্ড- শাহজিবাজার 
২.বীর মুক্তিযোদ্ধা আলহাজ্ব আলাউদ্দিন তালুকদার হাফেজিয়া মাদ্রাসা
৩. রতনপুর বাসার মোমরাজআলী হাফেজিয়া মাদ্রাসা।
এই ইউনিয়নের ২৮.৫০% বসতি স্যানিটেশন সুবিধার আওতাভূক্ত।
বিদ্যা ভণ্ডারী

বিদ্যা ভণ্ডারী বা বিদ্যাদেবী ভণ্ডারী (; জন্ম ১৯ জুন, ১৯৬১) হচ্ছেন একজন নেপালি প্রাক্তন রাজনীতিবিদ যিনি ২০১৫ থেকে ২০২৩ সাল পর্যন্ত নেপালের দ্বিতীয় রাষ্ট্রপতি হিসেবে দায়িত্ব পালন করেছেন। তিনি হচ্ছেন প্রথম নারী যিনি এই দায়িত্ব গ্রহণ করেছেন।
তিনিই দেশের প্রথম নারী যিনি এই সর্বোচ্চ পদে অধিষ্ঠিত হয়েছেন। তিনি হলেন নেপালের একীকৃত মার্ক্সবাদী-লেনিনবাদী কমিউনিস্ট পার্টির সহ-সভানেত্রী হিসেবে দায়িত্ব পালন করেন এবং সভানেত্রী নির্বাচিত হওয়ার আগে সারা নেপাল নারী সংগঠনের সভাপতি ছিলেন। তিনি ২০০৯ থেকে ২০১১ পর্যন্ত অফিসে থাকা প্রথম মহিলা যিনি নেপাল সরকারের সাবেক প্রতিরক্ষা মন্ত্রী ছিলেন। তিনি ১৯৯৭ সালে পরিবেশ ও জনসংখ্যা মন্ত্রী হিসেবেও দায়িত্ব পালন করেন এবং নেপালে পরিবেশ সচেতনতা এবং নারী অধিকারের জন্য সক্রিয় প্রচারক ছিলেন। জুন ২০১৭ সালে, তিনি সুইজারল্যান্ডের গ্ল্যান্ডে ইন্টারন্যাশনাল প্রকৃতি সংরক্ষণের জন্য আন্তর্জাতিক ইউনিয়ন-এর সদর দফতর পরিদর্শন করেন এবং প্রকৃতি সংরক্ষণ এবং টেকসই উন্নয়নের বিষয়ে বর্ধিত সহযোগিতা নিয়ে আলোচনা করতে মহাপরিচালক ইঙ্গার অ্যান্ডারসেনের সাথে দেখা করেন। ২০১৬ সালে, ফোর্বস তাকে বিশ্বের ১০০ জন ক্ষমতাধর নারীর তালিকায় ৫২ নম্বরে রেখেছিল।
তুঁতচিল

তুঁতচিল (বৈজ্ঞানিক নাম: "Graphium sarpedon(Linnaeus)") এক প্রজাতির বড় আকারের প্রজাপতি, যার মূল শরীরটা কালো বর্ণের এবং ডানায় সবজে নীল রঙের পটি দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য। এই প্রজাপতিটি বসে থাকলে নিচের দু'পিঠে একটা বুমেরাং আকৃতি উজ্জ্বল সবজে-নীল রঙের পটি দেখা যায়। ডানার সামনের প্রান্ত ঘেঁষে গোড়ার কাছে কয়েকটা কালো বিন্দু বসানো লাল ছোপ থাকে। ছোট লেজ দেখা যায়। সামনের ডানার উভয় প্রান্ত দাগবিহীন। ওপর-পিঠের পিছনের ডানায়, পাড় থেকে একটু ভেতরে সরু নখের মতো নীল অংশ থাকে।
প্রসারিত অবস্থায় তুঁতচিলের ডানার আকার ৮০-৯০ মিলি মিটার দৈর্ঘের হয়।
এখনও পর্যন্ত তুঁতচিল প্রজাপতিদের ১৬টি উপপ্রজাতি চিহ্নিত করা গেছে।
ভারতে প্রাপ্ত তুঁতচিল এর উপপ্রজাতি হল- 
এই প্রজাপতিটি ভারতের জম্মু কাশ্মীর থেকে অরুণাচল প্রদেশ, উত্তর-পূর্ব ভারত এবং হিমালয়ের ২৭৪০মিটার উচ্চতা পর্যন্ত এদের দেখা যায়। এছাড়া শ্রীলঙ্কা, নেপাল, ভুটান, বাংলাদেশ, ময়ানমার,চিন, জাপানে এদের পাওয়া যায়। তুঁতচলদের প্রায় সর্বত্র দেখতে পাওয়া গেলেও এদের প্রাচুর্য কোনোখানেই খুব বেশি নয়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল কালো বর্নের, ফ্যাকাশে নীল অথবা সবজে নীল ডিসকাল বন্ধনীটি সামনের ডানার শীর্ষভাগ এর ভিতর থেকে উভয় ডানা জুড়ে আড়াআড়ি ভাবে বিন্যস্ত রয়েছে। উক্ত বন্ধনীটি পিছনের ডানার সেল এর মধ্য দিয়ে গিয়ে ডরসাম পর্যন্ত বিস্তৃত এবং সামনের ডানার শীর্ষভাগে তা খন্ডিত হয়ে পরপর কতগুলি ছোপে পর্যবসিত হয়েছে ও উভয় প্রান্তে সরু। পিছনের ডানায় টার্মেন অথবা প্বার্শপ্রান্তে একসারি ফ্যাকাশে নীল অথবা সবজে নীল সরু, অর্দ্ধচন্দ্রাকৃতি দাগ রয়েছে।
ডানার নিম্নতল বাদামী এবং উপরিতলের অনুরূপ ইষদ নীল অথবা সবজে নীল বর্নের ডিসকাল বন্ধনীযুক্ত। তবে নিম্নতলে উক্ত বন্ধনী অধিকতর ফ্যাকাশে। পিছনের ডানায় কিছু ছোট লাল দাগ ও ছোপ এবং টার্মেনে উপরিতলের অনুরূপ একসারি অর্ধচন্দ্রাকৃতি দাগ বিদ্যমান। উক্ত দাগগুলি অস্পষ্টতর। পিছনের ডানা ৩নং শিরাতে অগ্রবর্তী হয়ে একটি দন্তাকৃতি আকার অথবা ছোট লেজ এর রূপ ধারণ করেছে।
তুঁতচিল ওড়ে দ্রুত গতিতে। এরা প্রায় কখনই স্থির থাকে না, এমনকি ফুলের মধু খাওয়ার সময়ো স্থির থাকে না, ক্রমাগত ডানা নাড়তে থাকে। এদের নদীর পাড়ের ভিজে বালিতে অনেক ধরনের প্রজাপতির সঙ্গে মিলেমিশে বসে জলপান করতে দেখা যায়। প্রাণীর প্রস্রাবে ভিজে যাওয়া মাটি বা বালির প্রতি এদের বিশেষ আকর্ষণ দেখা যায়। জীবজন্তুর পচা গলা মৃত দেহের উপরও এরা বসে থাকে।
তুঁতচিলের ডিম হলদেটে বর্ণের এবং গোলাকার হয়। এরা একটি করে ডিম পাড়ে। ডিমের পরিধি ১.২ মিলিমিটার পর্যন্ত হয়।
শূককীট প্রথম অবস্থায় কালো বা গাঢ় সবুজ বর্ণের হয়। পরের দিকে রঙের পরিবর্তন হয়ে সবুজ বর্নে রূপান্তরিত হয়। দেহের চতুর্থ খণ্ডে, পিঠের ওপর থেকে একটা হলুদ রেখা দু'পাশ থেকে অর্ধেক্টা নেমে এসেছে। বক্ষ অংশের তিনটি খণ্ডের প্রতিটিতে এবং একেবারে শেষ দেহখণ্ডে দুটো করে সবুজ রঙের সূক্ষ্ম কাঁটা দেখা যায়। 
এই শূককীট , , Rutaceae, Myrtaceae গোত্রের বিভিন্ন উদ্ভিদ, যেমন- দেবদারু , , Miliusa tomentosum, Michelia doltospa, ,Cinnamomum camphora, দারুচিনিCinnamomum zeylanicum, Litsea chinensis ইত্যাদি গাছের পাতার রসালো অংশ আহার করে।
তুঁতচিলের মূককীট সবুজ বর্ণের হয় তবে ডানার আবরণী অংশ হলদেটে। মূককীটের বক্ষ অংশে একটা উঁচু চূড়া আছে। মূককীট থেকে পরিণত প্রজাপতি বেরিয়ে আসার কয়েকদিন আগে মূককীটটির বর্ন সবজেটে নীল হয়।
ব্যাসিল উইলিয়ামস

আলভাডন ব্যাসিল উইলিয়ামস (; জন্ম: ২১ নভেম্বর, ১৯৪৯ - মৃত্যু: ২৫ অক্টোবর, ২০১৫) জ্যামাইকার সেন্ট ক্যাথেরিনের কেমানাস এস্টেট এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৭৮ থেকে ১৯৭৯ মেয়াদে ওয়েস্ট ইন্ডিজের পক্ষে খেলেন। দলে তিনি মূলতঃ উদ্বোধনী ব্যাটসম্যানের দায়িত্ব পালন করেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেন ব্যাসিল উইলিয়ামস। আক্রমণধর্মী ব্যাটিং উপহার দেয়ায় তিনি ‘শটগান’ নামে পরিচিতি পান।
ফেব্রুয়ারি, ১৯৭০ সালে জ্যামাইকার পক্ষে প্রথম-শ্রেণীর ক্রিকেটে অভিষেক ঘটে তার। ঐ দলে ১৯৮৫ সাল পর্যন্ত খেলেন। ১৯৭৭-৭৮ মৌসুমের শেল শীল্ড প্রতিযোগিতায় সুন্দর ক্রীড়াশৈলীর কারণে তাকে টেস্ট দলে ডাকা হয়। ১৯৭৮ থেকে ১৯৭৯ সময়কালে সাতটি টেস্টে অংশ নিয়েছেন তিনি। এ সময়ে অস্ট্রেলীয় ধনকুবের ক্যারি প্যাকারের পরিচালনায় বিশ্ব সিরিজ ক্রিকেটে শীর্ষস্থানীয় খেলোয়াড়গণ অংশগ্রহণ করলে দল বেশ দূর্বল হয়ে পড়ে। সমগ্র খেলোয়াড়ী জীবনে ৩৯.০৮ গড়ে ৪৬৯ রান তুলে নিজের দক্ষতা মেলে ধরেন তিনি।
১৯৭৮ সালে জর্জটাউনে অস্ট্রেলিয়ার বিপক্ষে অনুষ্ঠিত টেস্টের দ্বিতীয় ইনিংসে চমকপ্রদ সেঞ্চুরি করেন। জেফ থমসনের বলে সেঞ্চুরির কোটায় পৌঁছলেও পরের বলেই ফাইন লেগে কট আউটের শিকার হন তিনি। ১১৮ বলে ১০০ রান তুলে দশম ওয়েস্ট ইন্ডিয়ান হিসেবে অভিষেকেই সেঞ্চুরি করার বিরল গৌরব অর্জন করেন। সিরিজ শেষে ৪২.৮৩ গড়ে ২৫৭ রান তোলেন। এরফলে ঐ বছরের শেষদিকে ভারত সফরে যান। কলকাতায় অনুষ্ঠিত টেস্টে তিনি ১১১ রান করেন। ভারতে সিরিজে ২১২ রান তোলেন ৩৫.৩৩ গড়ে। কিন্তু ক্যারি প্যাকারের প্রতিযোগিতায় অংশগ্রহণ শেষে খেলোয়াড়গণ ফিরে আসলে দল থেকে বাদ পড়েন তিনি।
ব্যক্তিগত জীবনে বিবাহিত ছিলেন। এলেইন উইলিয়ামসের সাথে পরিণয়সূত্রে আবদ্ধ হন। তাদের সংসারে ব্যাসিল উইলিয়ামস, জার্মেইন উইলিয়ামস ও নামীয় দুই সন্তান রয়েছে। এছাড়াও, গ্যাব্রিয়েল উইলিয়ামস নাম্নী এক কন্যা সন্তান ছিল। তন্মধ্যে, ‘ক্যানিবাস’ ডাকনামে পরিচিত জার্মেইন উইলিয়ামস মঞ্চে সঙ্গীত পরিবেশনসহ অভিনয়কর্মের সাথে জড়িত। ৬৫ বছর বয়সে জর্জিয়ার আটলান্টায় ব্যাসিল উইলিয়ামসের দেহাবসান ঘটে।
৩৪ নং ওয়ার্ড, কলকাতা পৌরসংস্থা

৩৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের বেলেঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
৩৪ নং ওয়ার্ডের সীমানা নিম্নরূপ: উত্তর দিকে ড. পঞ্চানন মিত্র লেন ও অবিনাশ শাসমল লেন; পূর্ব দিকে হেমচন্দ্র নস্কর রোড ও গগন সরকার রোড; দক্ষিণ দিকে বেলেঘাটা খাল এবং পশ্চিম দিকে পূর্ব রেলের কাঁকুড়গাছি কর্ড লাইন।
৩৫ নং ওয়ার্ড, কলকাতা পৌরসংস্থা

৩৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের বেলেঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
৩৫ নং ওয়ার্ডের সীমানা নিম্নরূপ: উত্তর দিকে পূর্ব রেল লাইন, ধ্যান দেবী খান্না রোড ও হেমচন্দ্র নস্কর রোড; পূর্ব দিকে হেমচন্দ্র নস্কর রোড, রাজা রাজেন্দ্রলাল মিত্র রোড ও কাঁকুড়গাছি কর্ড লাইন; দক্ষিণ দিকে বেলেঘাটা খাল, ড. পঞ্চানন মিত্র লেন ও অবিনাশ শাসমল লেন এবং পশ্চিম দিকে পূর্ব রেল লাইন।
২১ নং ওয়ার্ড, কলকাতা পৌরসংস্থা

২১ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং ওয়ার্ডের একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে জোড়াবাগান অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
২১ নং ওয়ার্ডের সীমানা নিম্নরূপ: উত্তর দিকে নিমতলা ঘাট স্ট্রিট পর্যন্ত পোর্ট ট্রাস্ট রোড; পূর্ব দিকে বৈষ্ণবচরণ শেঠ স্ট্রিট ও যদুলাল মল্লিক রোড; দক্ষিণ দিকে কালীকৃষ্ণ ঠাকুর স্ট্রিট, দর্পনারায়ণ ঠাকুর স্ট্রিট ও হুগলি নদীর তীর পর্যন্ত পোর্ট ট্রাস্ট রোড এবং পশ্চিম দিকে হুগলি নদী।
জোড়াবাগান

জোড়াবাগান হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের একটি অঞ্চল।
‘জোড়াবাগান’ শব্দের অর্থ ‘দুটি বাগান’। এই অঞ্চলে গোবিন্দরাম মিত্র ও উমিচাঁদের দুটি বাগানবাড়ি ছিল। সেই থেকেই এই অঞ্চলের নামকরণ হয় ‘জোড়াবাগান’।
জোড়াবাগান পুরনো সুতানুটি জনপদের অংশ ছিল। ১৬৯০ সালে এখানকার সুতানুটির ঘাটে জব চার্নক পদার্পণ করেছিলেন। বেনিয়াটোলা ও শোভাবাজার ঘাটের মাঝে মোহনটনের সেই ঘাটটি এখন আর নেই। এখানে একটি বিরাট গাছের তলায় জব চার্নক বিশ্রাম করেছিলেন বলে মনে করা হয়।
জোড়াবাগান অঞ্চলের নিমতলা মহাশ্মশান কলকাতার অন্যতম প্রধান শ্মশানঘাট। রবীন্দ্রনাথ ঠাকুর সহ একাধিক বিশিষ্ট ব্যক্তিত্বের শেষকৃত্য এই ঘাটে সম্পন্ন হয়। এই ঘাটের পাশে রবীন্দ্রনাথের একটি সমাধিসৌধও আছে। বর্তমানে নিমতলা মহাশ্মশানে বৈদ্যুতিক চুল্লিতে শবদাহ করা হয়।
জোড়াবাগান থানা এলাকাটি কলকাতা পৌরসংস্থার ১৯ (আহিরীটোলা-বেনিয়াটোলা), ২০ (জোড়াবাগান, নিমতলা ঘাট), ২১ (জোড়াবাগান, কিয়দংশ উত্তর বন্দর থানা এলাকার অন্তর্গত), ২৪ (পাথুরিয়াঘাটা, মালাপাড়া) ও ২৫ (জোড়াসাঁকোর অংশ বিশেষ) নিয়ে গঠিত। ২০০১ সালের জনগণনা অনুসারে, এই এলাকার জনসংখ্যা ১২৯,৭১০। এদের মধ্যে ৭৭,৩৬৭ জন পুরুষ ও ৫২,৩৩৪ জন মহিলা। এই অঞ্চলের জনসংখ্যা বৃদ্ধির হার ঋণাত্মক। জোড়াবাগান অঞ্চলটি মূলত হিন্দিভাষী মাড়োয়ারি জনবহুল।
এম.কে.সি.এম পাইলট সরকারি উচ্চ বিদ্যালয়

এম. কে. সি. এম পাইলট সরকারি উচ্চ বিদ্যালয় নেত্রকোণা জেলার অন্তর্গত দূর্গাপুর উপজেলার একটি প্রাচীন শিক্ষা প্রতিষ্ঠান।
এটি দূর্গাপুর উপজেলার প্রাচীন একটি বিদ্যালয়। ১৯১৮ সালে মহারাজা কুমোদচন্দ্রের স্মরণে এই স্কুল প্রতিষ্ঠা করা হয়। শুরুতে এটিতে উচ্চ বর্ণের হিন্দুরা পড়ার সুযোগ পেলেও পরে বৈষম্য নির্মূল হয়। পরবর্তী সময়ে এটিকে সরকারিকরণ করা হয়।
এই বিদ্যালয়ে ৬ষ্ঠ থেকে ১০ম শ্রেণী পর্যন্ত পাঠদান করা হয়। সাধারণত ৬ষ্ঠ শ্রেণীতে ছাত্র ভর্তি করা হয়। আসন খালি থাকা সাপেক্ষে কোন কোন বছর অন্যান্য শ্রেণীতেও ভর্তি করা হয়। ভর্তি পরীক্ষা দিতে কোন আলাদা যোগ্যতার প্রয়োজন হয় না এবং যেসব ছাত্র ভর্তি পরীক্ষায় ভাল ফলাফল করে তারাই ভর্তি হওয়ার সুযোগ পায়। ১৯৯৮সালের পর থেকে স্কুলটিতে ছাত্রী ভর্তি নেওয়া হয় না।
১৯৬৯ খ্রিস্টাব্দে স্কুলের ছাত্রদের জন্য সর্বপ্রথম ইউনিফর্ম ড্রেস এবং পরিচয়পত্র প্রবর্তন করা হয়। বর্তমান ইউনিফর্ম ড্রেস নিম্নরূপ:
এই বিদ্যালয়ে একটি বিজ্ঞানাগার, একটি লাইব্রেরী, একটি কম্পিউটার ল্যাবরেটরি, একটি ব্যায়ামাগার ও কর্মশালা রয়েছে। পদার্থবিদ্যা, রসায়ন ও জীববিদ্যার প্রায়োগিক পাঠসমূহ সাধারণত বিজ্ঞানাগারে পড়ানো হয়।
শিক্ষার্থীরা স্কাউট কার্যক্রমে যুক্ত।
ওয়াটারলুর যুদ্ধ

যুদ্ধ প্রান্তরটি বেলজিয়ামের ওয়াটার লু শহর থেকে ২ কিলোমিটার দুরে এবং বেলজিয়ামের রাজধানী ব্রাসেলস থেকে ১৫ কিলোমিটার দক্ষিণে অবস্থিত। বর্তমানে এই প্রান্তরকে আরো আকর্ষনীয় করে তুলা হয়েছে। এই মাঠের ঠিক মধ্যেখানে রয়েছে একটি ছোট খাট ধরনের টিলা। যার চূড়া আলো করে আছে ২৮টন ওজনের একটি বিশাল ধাতব সিংহ মূর্তি। 
ফরাসি সম্রাট নেপোলিয়ন বোনাপার্ট এই যুদ্ধে দুইটি সম্মিলিত শক্তি, যথা- ডিউক অব ওয়েলিংটনের অধীন ব্রিটিশ সেনাবাহিনী এবং গাবার্ড ভন বুচারের অধীন  পার্শিয়ান সেনাবাহিনীর নিকট পরাজিত হন।
ওয়াটারলু -এর যুদ্ধে নেপোলিয়ন পরাজিত হলে বিজয়ী শক্তিবর্গ তাঁকে আটলান্টিক মহাসাগরের বুকে সেন্টহেলেনা দ্বীপে নির্বাসন দেয় । সেখানে অত্যন্ত অনাদরে ১৮২১ খ্রিস্টাব্দে ৫ মে এই বীর যোদ্ধার মৃত্যু হয়।
রণহাট্টা চৌরঙ্গী উচ্চ বিদ্যালয়

রণহাট্টা চৌরঙ্গী উচ্চ বিদ্যালয় () বাংলাদেশের ঠাকুরগাঁও জেলার হরিপুর উপজেলার মাঝে অবস্থিত। ১৯৭০ দশকের তৎকালিন স্থানীয় কতিপয় ব্যক্তির অর্থিক সহযোগিতায় ১৯৭৩ সালে বিদ্যালয়টি প্রতিষ্ঠিত হয়।
"রণহাট্টা চৌরঙ্গী উচ্চ বিদ্যালয়" ঠাকুরগাঁও জেলার হরিপুর উপজেলা এবং এবং রাণীসংকৈল উপজেলার মধ্যবর্তী এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। এছাড়া এখানে একটি মসজিদ রয়েছে। বিদ্যালয়ের সামনে রয়েছে একটি প্রশ্বস্ত মাঠ। বিদ্যালয়ের পাঠাগারে ৫০০-এর অধিক বই রয়েছে। এছাড়া আরও একটি পুকুর আছে।
বিদ্যালয়টিতে ৬-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে ১২ জন শিক্ষক রয়েছে। স্কুলের ছাত্রসংখ্যা ৮০০ জন।
এসএসসি পরীক্ষার ফলাফলের সামগ্রিক দিক বিবেচনায় বিদ্যালয়টির সুনাম রয়েছে। খেলাধুলায় বরাবরের মতন এগিয়ে থাকা এই বিদ্যালয় বেশ কয়েকবার স্থানীয় পর্যায়ে ফুটবল ও ভলিবলে চ্যাম্পিয়ন হয়েছে।
৩য় জাতীয় চলচ্চিত্র পুরস্কার (বাংলাদেশ)

৩য় জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩য় আয়োজন; যা ১৯৭৯ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
প্রখ্যাত সাহিত্যিক আলাউদ্দিন আল আজাদের উপন্যাস ‘তেইশ নম্বর তৈলচিত্র’ অবলম্বনে নির্মিত চলচ্চিত্র ‘বসুন্ধরা’ সর্বোচ্চ ৬টি বিভাগে পুরস্কার লাভ করে। ১৯টি শাখার মধ্যে ১৫টি শাখায় পুরস্কৃতদের নাম ১৯৭৮ সালের ১৭ জুন ঘোষণা করা হয়। বাকী ৪টি শাখায় কেউ পুরস্কার পায়নি। ১৯৭৯ সালের ৯ জানুয়ারি রাষ্ট্রপতি জিয়াউর রহমান উপ-রাষ্ট্রপতি ভবনে আয়োজিত এক অনুষ্ঠানের মাধ্যমে ১৯৭৭ সালের জাতীয় চলচ্চিত্র বিতরণ করেন। চিত্র নায়িকা শাবানা "জননী" ছবিতে অভিনয়ের জন্য শ্রেষ্ঠ পার্শ্ব অভিনেত্রী পুরস্কার পেলেও তিনি তা গ্রহণ করেননি। জাতীয় চলচ্চিত্র পুরস্কারের ইতিহাসে তিনিই প্রথম পুরস্কার প্রত্যাখান করেন।
এই বছর মোট ১৫টি বিভাগে পুরস্কার প্রদান করা হয়।
দুর্গাপুর সরকারি বালিকা উচ্চ বিদ্যালয়

দুর্গাপুর সরকারি বালিকা উচ্চ বিদ্যালয় হচ্ছে বাংলাদেশের নেত্রকোণা জেলার একটি মাধ্যমিক বিদ্যালয়। 
ময়মনসিংহ বিভাগের নেত্রকোণা জেলার দুর্গাপুর উপজেলা সদরে এই বিদ্যালয়টি অবস্থিত।
১৯৭০ সালে মাধ্যমিক বিদ্যালয়টির যাত্রা শুরু হয়। বিদ্যালয় স্থাপনের জন্য নির্বাচন করা হয় পরিত্যক্ত রাজবাড়ি।
দুর্গাপুর শহরের প্রাণকেন্দ্রে অবস্থিত এই বিদ্যালয়টির অধিকাংশ ভবনই পূর্বে রাজপ্রাসাদ হিসাবে ব্যবহৃত হতো। দুষ্প্রাপ্য গ্রন্থসহ একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাব, নামাজঘর রয়েছে বিদ্যালয়টিতে।
বিদ্যালয়ে পড়াশোনার পাশাপাশি সহপাঠ্যক্রমিক কার্য্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়।
স্বাধীন রাষ্ট্রের রাষ্ট্রমণ্ডল

সোভিয়েত স্বাধীন রাষ্ট্রের রাষ্ট্রমণ্ডল বা স্বাধীন রাষ্ট্রের কমনওয়েলথ () হল একটি আঞ্চলিক সংগঠন যার সদস্য দেশগুলি ১১টি সাবেক সোভিয়েত প্রজাতন্ত্র নিয়ে গঠিত। এই সংগঠনটি ১৯৯১ সালে সোভিয়েত ইউনিয়নের পতনে, ভাগ করা সোভিয়েত প্রজাতন্ত্রগুলির জন্য ১টি অবিভক্ত অর্থনৈতিক অঞ্চল তৈরি করার উদ্দেশ্যে গঠিত হয়েছিল।
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার বাংলাদেশের চলচ্চিত্র অভিনেত্রীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে প্রতি বছর দেওয়া হয়। ববিতা এই বিভাগে প্রথম পুরস্কার বিজেতা এবং হ্যাট্রিকসহ চারবার এই পুরস্কার অর্জন করেন। পরবর্তী কালে শাবানা তার এই রেকর্ড ভাঙ্গেন এবং তিনি সর্বাধিক বারোবার এই পুরস্কার অর্জন করেন। এই পুরস্কারের ইতিহাসে চারবার যৌথভাবে দুজনকে পুরস্কার প্রদান করা হয়।